CELEX: 32017R1970
Language: hr
Date: 2017-10-27 00:00:00
Title: Uredba Vijeća (EU) 2017/1970 od 27. listopada 2017. o utvrđivanju ribolovnih mogućnosti za određene riblje stokove i skupine ribljih stokova u Baltičkome moru za 2018. te o izmjeni Uredbe (EU) 2017/127

31.10.2017   
            
            
               HR
            
            
               Službeni list Europske unije
            
            
               L 281/1
            
         UREDBA VIJEĆA (EU) 2017/1970
   od 27. listopada 2017.
   o utvrđivanju ribolovnih mogućnosti za određene riblje stokove i skupine ribljih stokova u Baltičkome moru za 2018. te o izmjeni Uredbe (EU) 2017/127
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 43. stavak 3.,
   uzimajući u obzir prijedlog Europske komisije,
   budući da:
   
               (1)
            
            
               Uredbom (EU) br. 1380/2013 Europskog parlamenta i Vijeća (1) zahtijeva se donošenje mjera očuvanja uzimajući u obzir raspoložive znanstvene, tehničke i gospodarske savjete uključujući, ako je to relevantno, izvješća koja su sastavili Znanstveni, tehnički i gospodarski odbor za ribarstvo i druga savjetodavna tijela te na temelju savjeta savjetodavnih vijeća osnovanih za odgovarajuća zemljopisna područja ili područja nadležnosti i zajedničkih preporuka država članica.
            
         
               (2)
            
            
               Zadatak je Vijeća donijeti mjere o utvrđivanju i dodjeli ribolovnih mogućnosti, prema potrebi uključujući određene uvjete koji su s tim funkcionalno povezani. Ribolovne mogućnosti trebalo bi državama članicama dodijeliti tako da se osigura relativna stabilnost ribolovnih aktivnosti svake države članice za svaki riblji stok ili ribarstvo te uzimajući u obzir ciljeve zajedničke ribarstvene politike (ZRP) utvrđene u Uredbi (EU) br. 1380/2013.
            
         
               (3)
            
            
               Uredbom (EU) br. 1380/2013 predviđa se da je cilj ZRP-a postizanje stope iskorištavanja kojom se osigurava najviši održivi prinos (NOP) do 2015. ako je to moguće, a na progresivnoj i postupnoj osnovi najkasnije do 2020. za sve stokove.
            
         
               (4)
            
            
               Ukupne dopuštene ulove (TAC-ovi) trebalo bi stoga, u skladu s Uredbom (EU) br. 1380/2013, utvrditi na temelju raspoloživih znanstvenih savjeta, uzimajući u obzir biološke i društveno-gospodarske aspekte, istodobno osiguravajući pravedno postupanje prema različitim sektorima ribarstva, kao i vodeći računa o mišljenjima izraženima tijekom savjetovanja s dionicima.
            
         
               (5)
            
            
               Uredbom (EU) 2016/1139 Europskog parlamenta i Vijeća (2) utvrđen je višegodišnji plan za stokove bakalara, haringe i papaline u Baltičkom moru i za ribarstvo kojim se iskorištava te stokove („plan”). Tim se planom želi osigurati da se iskorištavanjem živih morskih bioloških resursa oni obnavljaju, a populacija ulovljenih vrsta održava iznad razina koje mogu proizvesti najviši održivi prinos. U tu svrhu ciljanu stopu ribolovne smrtnosti za dotične stokove, izraženu u obliku rasponâ vrijednosti, treba postići što prije, a progresivno i postupno do 2020. Ograničenja ulova za stokove bakalara, haringe i papaline u Baltičkom moru primjenjiva za 2018. primjereno je utvrditi s namjerom ostvarivanja ciljeva plana.
            
         
               (6)
            
            
               U skladu s planom, kada znanstveni savjeti ukažu na to da je biomasa stoka u mrijestu bilo kojeg od dotičnih stokova ispod referentnih točaka za biomasu stoka u mrijestu utvrđenih u Prilogu II. Uredbi (EU) 2016/1139, treba donijeti sve primjerene korektivne mjere kako bi se osiguralo da se dotični stok brzo vrati na razinu iznad one koja može proizvesti najviši održivi prinos. Međunarodno vijeće za istraživanje mora (ICES) navelo je da je biomasa bakalara u zapadnom Baltiku (Gadus morhua) i haringe u zapadnom Baltiku (Clupea harengus) ispod referentnih točaka očuvanja iz Priloga II. toj uredbi. Stoga je primjereno da se ribolovne mogućnosti za bakalar u zapadnom Baltiku i haringu u zapadnom Baltiku utvrde ispod raspona ribolovne smrtnosti iz stupca B Priloga I. Uredbi (EU) 2016/1139, i to na razini kojom se uzima u obzir smanjenje biomase. U tu svrhu u obzir treba uzeti vremenski raspored ostvarivanja ciljeva ZRP-a, posebno s obzirom na očekivani učinak poduzetih korektivnih mjera te se istodobno pridržavati ciljeva u pogledu postizanja gospodarskih i društvenih koristi te koristi za zapošljavanje, kako je utvrđeno u članku 2. Uredbe (EU) br. 1380/2013.
            
         
               (7)
            
            
               Trebalo bi poduzeti dodatne korektivne mjere u pogledu bakalara u zapadnom Baltiku. Zadržavanjem osmotjednog razdoblja zabrane ribolova koje se trenutačno primjenjuje i dalje bi se osigurala zaštita agregacija bakalara u mrijestu. Prema znanstvenim savjetima rekreacijski ribolov bakalara u zapadnom Baltiku znatno doprinosi ukupnoj ribolovnoj smrtnosti tog stoka. Uzimajući u obzir trenutačno stanje tog stoka, primjereno je zadržati određene mjere koje se trenutačno primjenjuju na rekreacijski ribolov. Tijekom razdoblja mrijesta trebalo bi primjenjivati strože dnevno ograničenje vreće po ribaru. Time se ne dovodi u pitanje načelo relativne stabilnosti koje se primjenjuje na komercijalni ribolov.
            
         
               (8)
            
            
               U pogledu bakalara u istočnom Baltiku (Gadus morhua), zbog promjena u njegovoj biologiji ICES nije mogao utvrditi biološke referentne točke. Stoga je, kako bi se doprinijelo ostvarenju ciljeva plana, primjereno utvrditi TAC za bakalar u istočnom Baltiku u skladu s predostrožnim pristupom kako je utvrđen u članku 9. stavku 2. Uredbe (EU) br. 1380/2013. Nadalje, trebalo bi uvesti osmotjedno razdoblje zabrane ribolova kako bi se osigurala zaštita agregacija bakalara u istočnom Baltiku u mrijestu u pododjeljcima 25 i 26.
            
         
               (9)
            
            
               Osim toga, dopuštanjem ribolova plovilima kraćima od 12 metara preko svega u područjima na kojima je dubina vode manja od 20 metara omogućilo bi se ograničenom broju ribara da nastavi s ribolovnim operacijama i da se usmjeri na vrste koje nisu bakalar. Stoga je proporcionalno plovilima kraćima od 12 metara preko svega dodijeliti pravo na ribolov u područjima na kojima je dubina vode manja od 20 metara.
            
         
               (10)
            
            
               U pogledu haringe u Botničkom zaljevu, ICES je procijenio stanje stoka koristeći se najnovijim podacima i najaktualnijim informacijama te je revidirao raspone ribolovne smrtnosti koji odgovaraju najvišem održivom prinosu. Iako se rasponi ribolovne smrtnosti utvrđeni u znanstvenim savjetima ne podudaraju s onima iz plana, koji se pak temelji na najboljim znanstvenim savjetima dostupnima u trenutku njegova donošenja, plan je pravno obvezujući i na snazi je te bi ga stoga trebalo slijediti pri utvrđivanju ribolovnih mogućnosti za dotični stok. S obzirom na to da je biomasa stoka u mrijestu za taj stok viša od referentne točke biomase iz stupca A Priloga II. Uredbi (EU) 2016/1139, primjereno je TAC utvrditi u skladu s rasponima ribolovne smrtnosti iz stupca B Priloga I. toj Uredbi kako bi se ograničile promjene ribolovnih mogućnosti između uzastopnih godina u skladu s člankom 4. stavkom 4. točkom (c) te uredbe. Osim toga, TAC za taj stok sada obuhvaća pododjeljke 30 i 31. Budući da u planu nije definiran raspon za pododjeljak 31, u skladu sa znanstvenima savjetima za taj pododjeljak primjenjuje se pristup najvišeg održivog prinosa.
            
         
               (11)
            
            
               Na iskorištavanje ribolovnih mogućnosti utvrđenih u ovoj Uredbi primjenjuje se Uredba Vijeća (EZ) br. 1224/2009 (3), a posebno njezini članci 33. i 34. koji se odnose na evidentiranje ulova i ribolovnog napora te na dostavljanje podataka o iscrpljenju ribolovnih mogućnosti Komisiji. Stoga bi ovom Uredbom trebalo utvrditi oznake za iskrcavanja stokova koji podliježu ovoj Uredbi, a koje države članice trebaju upotrebljavati pri dostavljanju podataka Komisiji.
            
         
               (12)
            
            
               Uredbom Vijeća (EZ) br. 847/96 (4) uvedeni su dodatni uvjeti za upravljanje godišnjim TAC-ovima, uključujući odredbe o fleksibilnosti iz članaka 3. i 4. za zaštitne i analitičke TAC-ove. U skladu s člankom 2. te uredbe pri određivanju TAC-ova Vijeće odlučuje na koje se stokove ne treba primjenjivati članak 3. ili 4., posebno na temelju biološkog statusa stokova. Nedavno je člankom 15. stavkom 9. Uredbe (EU) br. 1380/2013 uvedenmehanizam fleksibilnosti iz godine u godinu za sve stokove obuhvaćene obvezom iskrcavanja. Stoga bi se, radi izbjegavanja prekomjerne fleksibilnosti kojom bi se dovelo u pitanje načelo racionalnog i odgovornog iskorištavanja živih morskih bioloških resursa, omelo ostvarivanje ciljeva ZRP-a i pogoršao biološki status stokova, članci 3. i 4. Uredbe (EZ) br. 847/96 trebali primjenjivati na analitičke TAC-ove samo kada se ne iskorištava fleksibilnost iz godine u godinu predviđena u članku 15. stavku 9. Uredbe (EU) br. 1380/2013.
            
         
               (13)
            
            
               Na temelju novih znanstvenih savjeta trebalo bi utvrditi preliminarni TAC za norvešku ugoticu u području ICES-a 3.a i vodama Unije u području ICES-a 2.a i potpodručju 4.a za razdoblje od 1. studenoga 2017. do 31. listopada 2018. Uredbu Vijeća (EU) 2017/127 (5) trebalo bi stoga na odgovarajući način izmijeniti.
            
         
               (14)
            
            
               Kako bi se izbjegao prekid ribolovnih aktivnosti, a ribarima iz Unije osigurala sredstva za život, ova bi se Uredba trebala primjenjivati od 1. siječnja 2018. Međutim, ova Uredba trebala bi se primjenjivati na norvešku ugoticu od 1. studenoga 2017. Zbog hitnosti ova bi Uredba trebala stupiti na snagu odmah nakon objave,
            
         DONIJELO JE OVU UREDBU:
   POGLAVLJE I.
   
      OPĆE ODREDBE
   
   Članak 1.
   Predmet
   Ovom se Uredbom utvrđuju ribolovne mogućnosti za određene riblje stokove i skupine ribljih stokova u Baltičkom moru za 2018.
   Članak 2.
   Područje primjene
   1.   Ova se Uredba primjenjuje na ribarska plovila Unije koja djeluju u Baltičkom moru.
   2.   Ova se Uredba primjenjuje i na rekreacijski ribolov kada ga se izričito navodi u relevantnim odredbama.
   Članak 3.
   Definicije
   Za potrebe ove Uredbe primjenjuju se definicije iz članka 4. Uredbe (EU) br. 1380/2013. Osim toga, primjenjuju se i sljedeće definicije:
   
               1.
            
            
               „pododjeljak” znači pododjeljak ICES-a za Baltičko more kako je definirano u Prilogu I. Uredbi Vijeća (EZ) br. 2187/2005 (6);
            
         
               2.
            
            
               „ukupni dopušteni ulov” (TAC) znači količina svakog stoka koju se smije uloviti tijekom razdoblja od jedne godine;
            
         
               3.
            
            
               „kvota” znači udio TAC-a koji je dodijeljen Uniji, državi članici ili trećoj zemlji;
            
         
               4.
            
            
               „rekreacijski ribolov” znači nekomercijalne ribolovne aktivnosti kojima se morski biološki resursi iskorištavaju u svrhe kao što su rekreacija, turizam ili sport.
            
         POGLAVLJE II.
   
      RIBOLOVNE MOGUĆNOSTI
   
   Članak 4.
   Ukupni dopušteni ulovi i dodjele
   Ukupni dopušteni ulovi, kvote i, prema potrebi, uvjeti funkcionalno povezani s njima utvrđeni su u Prilogu.
   Članak 5.
   Posebne odredbe o dodjeli ribolovnih mogućnosti
   Raspodjelom ribolovnih mogućnosti između država članica, kako je utvrđeno u ovoj Uredbi, ne smiju se dovesti u pitanje:
   
               (a)
            
            
               razmjene na temelju članka 16. stavka 8. Uredbe (EU) br. 1380/2013;
            
         
               (b)
            
            
               smanjenja i preraspodjele na temelju članka 37. Uredbe (EZ) br. 1224/2009;
            
         
               (c)
            
            
               dodatna iskrcavanja dopuštena na temelju članka 3. Uredbe (EZ) br. 847/96 ili na temelju članka 15. stavka 9. Uredbe (EU) br. 1380/2013;
            
         
               (d)
            
            
               količine zadržane na temelju članka 4. Uredbe (EZ) br. 847/96 ili prenesene na temelju članka 15. stavka 9. Uredbe (EU) br. 1380/2013;
            
         
               (e)
            
            
               smanjenja na temelju članaka 105. i 107. Uredbe (EZ) br. 1224/2009.
            
         Članak 6.
   Uvjeti za iskrcavanje ulova i usputnog ulova
   1.   Ulov vrsta na koje se primjenjuju ograničenja ulova te koje su ulovljene u okviru ribolova određenog u članku 15. stavku 1. Uredbe (EU) br. 1380/2013 podliježe obvezi iskrcavanja kako je utvrđeno u tom članku.
   2.   Stokovi neciljanih vrsta unutar sigurnih bioloških granica iz članka 15. stavka 8. Uredbe (EU) br. 1380/2013 utvrđeni su u Prilogu ovoj Uredbi za potrebe odstupanja od obveze oduzimanja ulova od relevantne kvote predviđene tim člankom.
   Članak 7.
   Mjere koje se odnose na rekreacijski ribolov bakalara u pododjeljcima od 22 do 24
   1.   U rekreacijskom ribolovu u pododjeljcima od 22 do 24 dnevno se smije zadržati najviše pet primjeraka bakalara po ribaru.
   2.   Odstupajući od stavka 1., u pododjeljcima od 22 do 24 u razdoblju od 1. veljače 2018. do 31. ožujka 2018. dnevno se smije zadržati najviše tri primjerka bakalara po ribaru.
   3.   Stavcima 1. i 2. ne dovode se u pitanje strože nacionalne mjere.
   POGLAVLJE III.
   
      ZAVRŠNE ODREDBE
   
   Članak 8.
   Prijenos podataka
   Kada na temelju članaka 33. i 34. Uredbe (EZ) br. 1224/2009 države članice Komisiji šalju podatke o ulovljenim ili iskrcanim količinama stokova, moraju upotrebljavati oznake stokova koje su navedene u Prilogu ovoj Uredbi.
   Članak 9.
   Fleksibilnost
   1.   Osim ako je u Prilogu ovoj Uredbi navedeno drukčije, članak 3. Uredbe (EZ) br. 847/96 primjenjuje se na stokove koji podliježu zaštitnim TAC-ovima, a članak 3. stavci 2. i 3. te članak 4. te uredbe primjenjuju se na stokove koji podliježu analitičkom TAC-u.
   2.   Članak 3. stavci 2. i 3. te članak 4. Uredbe (EZ) br. 847/96 ne primjenjuju se kada se država članica koristi odgovarajućom fleksibilnošću iz godine u godinu predviđenom u članku 15. stavku 9. Uredbe (EU) br. 1380/2013.
   Članak 10.
   Izmjena Uredbe (EU) 2017/127
   U Prilogu I.A Uredbi (EU) 2017/127 tablica s ribolovnim mogućnostima za norvešku ugoticu i povezani usputni ulov u zoni 3.a i vodama Unije u zonama 2.a i 4. zamjenjuje se sljedećim:
   
      
                  
                     „Vrsta:
                  
               
               
                  norveška ugotica i povezani usputni ulov
                  
                     Trisopterus esmarkii
                  
               
               
                  
                     Zona:
                  
               
               
                  3.a; vode Unije u zonama 2.a i 4.
                  (NOP/2A3A4.)
               
            
                  Godina
               
               
                  2017.
               
               
                  2018.
               
               
                   
               
               
                   
               
            
                  Danska
               
               
                  141 819  (7)
                      (9)
                  
               
               
                  54 949  (7)
                      (12)
                  
               
               
                   
               
               
                   
               
            
                  Njemačka
               
               
                  27 (7)
                      (8)
                      (9)
                  
               
               
                  11 (7)
                      (8)
                      (12)
                  
               
               
                   
               
               
                   
               
            
                  Nizozemska
               
               
                  104 (7)
                      (8)
                      (9)
                  
               
               
                  40 (7)
                      (8)
                      (12)
                  
               
               
                   
               
               
                   
               
            
                  Unija
               
               
                  141 950  (7)
                      (9)
                  
               
               
                  55 000  (7)
                      (12)
                  
               
               
                   
               
               
                   
               
            
                  Norveška
               
               
                  25 000  (10)
                  
               
               
                   
               
               
                   
               
               
                   
               
            
                  Farski otoci
               
               
                  9 300  (11)
                  
               
               
                   
               
               
                   
               
               
                   
               
            
                  TAC
               
               
                  238 981 
               
               
                  Nije relevantno
               
               
                   
               
               
                  Analitički TAC
                  Ne primjenjuje se članak 3. Uredbe (EZ) br. 847/96.
                  Ne primjenjuje se članak 4. Uredbe (EZ) br. 847/96.
               
            
   Članak 11.
   Stupanje na snagu
   Ova Uredba stupa na snagu sljedećeg dana od dana objave u Službenom listu Europske unije.
   Primjenjuje se od 1. siječnja 2018., osim članka 10., koji se primjenjuje od 1. studenoga 2017.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 27. listopada 2017.
      
         
            Za Vijeće
         
         
            Predsjednik
         
         M. MAASIKAS
      
   
   
      (1)  Uredba (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28.12.2013., str. 22.).
   
      (2)  Uredba (EU) 2016/1139 Europskog parlamenta i Vijeća od 6. srpnja 2016. o utvrđivanju višegodišnjeg plana za stokove bakalara, haringe i papaline u Baltičkom moru i za ribarstvo koje iskorištava te stokove, o izmjeni Uredbe Vijeća (EZ) br. 2187/2005 i o stavljanju izvan snage Uredbe Vijeća (EZ) br. 1098/2007 (SL L 191, 15.7.2016., str. 1.).
   
      (3)  Uredba Vijeća (EZ) br. 1224/2009 od 20. studenoga 2009. o uspostavi sustava kontrole Unije za osiguranje sukladnosti s pravilima zajedničke ribarstvene politike, o izmjeni uredbi (EZ) br. 847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br. 2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br. 676/2007, (EZ) br. 1098/2007, (EZ) br. 1300/2008, (EZ) br. 1342/2008 i o stavljanju izvan snage uredbi (EEZ) br. 2847/93, (EZ) br. 1627/94 i (EZ) br. 1966/2006 (SL L 343, 22.12.2009., str. 1.).
   
      (4)  Uredba Vijeća (EZ) br. 847/96 od 6. svibnja 1996. o uvođenju dodatnih uvjeta za upravljanje godišnjim ukupnim dopuštenim ulovom (TAC) i kvotama (SL L 115, 9.5.1996., str. 3.)
   
      (5)  Uredba Vijeća (EU) 2017/127 od 20. siječnja 2017. o utvrđivanju ribolovnih mogućnosti za 2017. za određene riblje stokove i skupine ribljih stokova koje se primjenjuju u vodama Unije te za ribarska plovila Unije u određenim vodama izvan Unije (SL L 24, 28.1.2017., str. 1.).
   
      (6)  Uredba Vijeća (EZ) br. 2187/2005 od 21. prosinca 2005. o tehničkim mjerama za očuvanje ribolovnih resursa u vodama Baltičkog mora, Malog i Velikog Belta i Øresunda, o izmjeni Uredbe (EZ) br. 1434/98 i o stavljanju izvan snage Uredbe (EZ) br. 88/98 (SL L 349, 31.12.2005., str. 1.).
   
      (7)  Do 5 % kvote može se sastojati od usputnog ulova koljaka i pišmolja (OT2/*2A3A4). Usputni ulov koljaka i pišmolja ubrojen u kvotu u skladu s ovom odredbom i usputni ulov vrsta ubrojen u kvotu u skladu s člankom 15. stavkom 8. Uredbe (EU) br. 1380/2013 zajedno ne smije prijeći 9 % kvote.
   
      (8)  Kvota se smije loviti samo u vodama Unije u zonama ICES-a 2.a, 3.a i 4.
   
      (9)  Kvota Unije smije se loviti samo od 1. siječnja do 31. listopada 2017.
   
      (10)  Rabi se odvajajuća rešetka.
   
      (11)  Rabi se odvajajuća rešetka. Uključuje najviše 15 % neizbježnog usputnog ulova (NOP/*2A3A4), koji se ubraja u tu kvotu.
   
      (12)  Kvota Unije smije se loviti samo od 1. studenoga 2017. do 31. listopada 2018.”
   
      PRILOG
      TAC-ovi PRIMJENJIVI NA RIBARSKA PLOVILA UNIJE NA PODRUČJIMA ZA KOJA SU TAC-ovi UTVRĐENI PO VRSTI I PODRUČJU
      U tablicama u nastavku utvrđeni su TAC-ovi i kvote (u tonama žive mase, osim ako je navedeno drukčije) po stoku te uvjeti koji su funkcionalno povezani s time.
      Ako nije navedeno drukčije, upućivanja na ribolovne zone upućivanja su na zone ICES-a.
      Riblji stokovi navode se abecednim redom prema latinskom nazivu vrste.
      Za potrebe ove Uredbe, navodi se sljedeća usporedna tablica latinskih i uobičajenih naziva:
      
                  Znanstveni naziv
               
               
                  Troslovna oznaka
               
               
                  Uobičajeni naziv
               
            
                  
                     Clupea harengus
                  
               
               
                  HER
               
               
                  haringa
               
            
                  
                     Gadus morhua
                  
               
               
                  COD
               
               
                  bakalar
               
            
                  
                     Pleuronectes platessa
                  
               
               
                  PLE
               
               
                  iverak zlatopjeg
               
            
                  
                     Salmo salar
                  
               
               
                  SAL
               
               
                  atlantski losos
               
            
                  
                     Sprattus sprattus
                  
               
               
                  SPR
               
               
                  papalina
               
            
         
      
                  
                     Vrsta:
                  
               
               
                  Haringa
                  
                     Clupea harengus
                  
               
               
                  
                     Zona:
                  
               
               
                  pododjeljci 30 – 31
                  (HER/30/31.)
               
            
                  Finska
               
               
                  69 359 
               
               
                   
               
               
                   
               
            
                  Švedska
               
               
                  15 240 
               
               
                   
               
               
                   
               
            
                  Unija
               
               
                  84 599 
               
               
                   
               
               
                   
               
            
                  TAC
               
               
                  84 599 
               
               
                   
               
               
                  Analitički TAC
               
            
         
      
                  
                     Vrsta:
                  
               
               
                  Haringa
                  
                     Clupea harengus
                  
               
               
                  
                     Zona:
                  
               
               
                  pododjeljci 22 – 24
                  (HER/3BC+24)
               
            
                  Danska
               
               
                  2 426 
               
               
                   
               
               
                   
               
            
                  Njemačka
               
               
                  9 551 
               
               
                   
               
               
                   
               
            
                  Finska
               
               
                  1
               
               
                   
               
               
                   
               
            
                  Poljska
               
               
                  2 252 
               
               
                   
               
               
                   
               
            
                  Švedska
               
               
                  3 079 
               
               
                   
               
               
                   
               
            
                  Unija
               
               
                  17 309 
               
               
                   
               
               
                   
               
            
                  TAC
               
               
                  17 309 
               
               
                   
               
               
                  Analitički TAC
                  Ne primjenjuje se članak 3. stavci 2. i 3. Uredbe (EZ) br. 847/96.
                  Ne primjenjuje se članak 4. Uredbe (EZ) br. 847/96.
               
            
         
      
                  
                     Vrsta:
                  
               
               
                  Haringa
                  
                     Clupea harengus
                  
               
               
                  
                     Zona:
                  
               
               
                  vode Unije u pododjeljcima 25 – 27, 28.2, 29 i 32
                  (HER/3D-R30)
               
            
                  Danska
               
               
                  5 045 
               
               
                   
               
               
                   
               
            
                  Njemačka
               
               
                  1 338 
               
               
                   
               
               
                   
               
            
                  Estonija
               
               
                  25 767 
               
               
                   
               
               
                   
               
            
                  Finska
               
               
                  50 297 
               
               
                   
               
               
                   
               
            
                  Latvija
               
               
                  6 359 
               
               
                   
               
               
                   
               
            
                  Litva
               
               
                  6 696 
               
               
                   
               
               
                   
               
            
                  Poljska
               
               
                  57 142 
               
               
                   
               
               
                   
               
            
                  Švedska
               
               
                  76 711 
               
               
                   
               
               
                   
               
            
                  Unija
               
               
                  229 355 
               
               
                   
               
               
                   
               
            
                  TAC
               
               
                  Nije relevantno
               
               
                   
               
               
                  Analitički TAC
                  Primjenjuje se članak 6. stavak 2. ove Uredbe.
               
            
         
      
                  
                     Vrsta:
                  
               
               
                  Haringa
                  
                     Clupea harengus
                  
               
               
                  
                     Zona:
                  
               
               
                  pododjeljak 28.1
                  (HER/03D.RG)
               
            
                  Estonija
               
               
                  13 392 
               
               
                   
               
               
                   
               
            
                  Latvija
               
               
                  15 607 
               
               
                   
               
               
                   
               
            
                  Unija
               
               
                  28 999 
               
               
                   
               
               
                   
               
            
                  TAC
               
               
                  28 999 
               
               
                   
               
               
                  Analitički TAC
                  Primjenjuje se članak 6. stavak 2. ove Uredbe.
               
            
         
      
                  
                     Vrsta
                  
               
               
                  Bakalar
                  
                     Gadus morhua
                  
               
               
                  
                     Zona:
                  
               
               
                  vode Unije u pododjeljcima 25 – 32
                  (COD/3DX32.)
               
            
                  Danska
               
               
                  6 521  (1)
                  
               
               
                   
               
               
                   
               
            
                  Njemačka
               
               
                  2 594  (1)
                  
               
               
                   
               
               
                   
               
            
                  Estonija
               
               
                  635 (1)
                  
               
               
                   
               
               
                   
               
            
                  Finska
               
               
                  499 (1)
                  
               
               
                   
               
               
                   
               
            
                  Latvija
               
               
                  2 425  (1)
                  
               
               
                   
               
               
                   
               
            
                  Litva
               
               
                  1 597  (1)
                  
               
               
                   
               
               
                   
               
            
                  Poljska
               
               
                  7 510  (1)
                  
               
               
                   
               
               
                   
               
            
                  Švedska
               
               
                  6 607  (1)
                  
               
               
                   
               
               
                   
               
            
                  Unija
               
               
                  28 388  (1)
                  
               
               
                   
               
               
                   
               
            
                  TAC
               
               
                  Nije relevantno
               
               
                   
               
               
                  Zaštitni TAC
                  Ne primjenjuje se članak 3. stavci 2. i 3. Uredbe (EZ) br. 847/96.
                  Ne primjenjuje se članak 4. Uredbe (EZ) br. 847/96.
               
            
         
      
                  
                     Vrsta:
                  
               
               
                  Bakalar
                  
                     Gadus morhua
                  
               
               
                  
                     Zona:
                  
               
               
                  pododjeljci 22 – 24
                  (COD/3BC+24)
               
            
                  Danska
               
               
                  2 444  (2)
                  
               
               
                   
               
               
                   
               
            
                  Njemačka
               
               
                  1 194  (2)
                  
               
               
                   
               
               
                   
               
            
                  Estonija
               
               
                  54 (2)
                  
               
               
                   
               
               
                   
               
            
                  Finska
               
               
                  48 (2)
                  
               
               
                   
               
               
                   
               
            
                  Latvija
               
               
                  202 (2)
                  
               
               
                   
               
               
                   
               
            
                  Litva
               
               
                  131 (2)
                  
               
               
                   
               
               
                   
               
            
                  Poljska
               
               
                  654 (2)
                  
               
               
                   
               
               
                   
               
            
                  Švedska
               
               
                  870 (2)
                  
               
               
                   
               
               
                   
               
            
                  Unija
               
               
                  5 597  (2)
                  
               
               
                   
               
               
                   
               
            
                  TAC
               
               
                  5 597  (2)
                  
               
               
                   
               
               
                  Analitički TAC
                  Ne primjenjuje se članak 3. stavci 2. i 3. Uredbe (EZ) br. 847/96.
                  Ne primjenjuje se članak 4. Uredbe (EZ) br. 847/96.
               
            
         
      
                  
                     Vrsta:
                  
               
               
                  iverak zlatopjeg
                  
                     Pleuronectes platessa
                  
               
               
                  
                     Zona:
                  
               
               
                  vode Unije u pododjeljcima 22 – 32
                  (PLE/3BCD-C)
               
            
                  Danska
               
               
                  5 070 
               
               
                   
               
               
                   
               
            
                  Njemačka
               
               
                  563
               
               
                   
               
               
                   
               
            
                  Poljska
               
               
                  1 061 
               
               
                   
               
               
                   
               
            
                  Švedska
               
               
                  382
               
               
                   
               
               
                   
               
            
                  Unija
               
               
                  7 076 
               
               
                   
               
               
                   
               
            
                  TAC
               
               
                  7 076 
               
               
                   
               
               
                  Analitički TAC
               
            
         
      
                  
                     Vrsta:
                  
               
               
                  atlantski losos
                  
                     Salmo salar
                  
               
               
                  
                     Zona:
                  
               
               
                  vode Unije u pododjeljcima 22 – 31
                  (SAL/3BCD-F)
               
            
                  Danska
               
               
                  18 885  (1)
                  
               
               
                   
               
               
                   
               
            
                  Njemačka
               
               
                  2 101  (1)
                  
               
               
                   
               
               
                   
               
            
                  Estonija
               
               
                  1 919  (1)
                  
               
               
                   
               
               
                   
               
            
                  Finska
               
               
                  23 548  (1)
                  
               
               
                   
               
               
                   
               
            
                  Latvija
               
               
                  12 012  (1)
                  
               
               
                   
               
               
                   
               
            
                  Litva
               
               
                  1 412  (1)
                  
               
               
                   
               
               
                   
               
            
                  Poljska
               
               
                  5 729  (1)
                  
               
               
                   
               
               
                   
               
            
                  Švedska
               
               
                  25 526  (1)
                  
               
               
                   
               
               
                   
               
            
                  Unija
               
               
                  91 132  (1)
                  
               
               
                   
               
               
                   
               
            
                  TAC
               
               
                  Nije relevantno
               
               
                   
               
               
                  Analitički TAC
                  Ne primjenjuje se članak 3. stavci 2. i 3. Uredbe (EZ) br. 847/96.
                  Ne primjenjuje se članak 4. Uredbe (EZ) br. 847/96.
               
            
         
      
                  
                     Vrsta:
                  
               
               
                  atlantski losos
                  
                     Salmo salar
                  
               
               
                  
                     Zona:
                  
               
               
                  vode Unije u pododjeljku 32
                  (SAL/3D32.)
               
            
                  Estonija
               
               
                  1 026  (2)
                  
               
               
                   
               
               
                   
               
            
                  Finska
               
               
                  8 977  (2)
                  
               
               
                   
               
               
                   
               
            
                  Unija
               
               
                  10 003  (2)
                  
               
               
                   
               
               
                   
               
            
                  TAC
               
               
                  Nije relevantno
               
               
                   
               
               
                  Zaštitni TAC
               
            
         
      
                  
                     Vrsta:
                  
               
               
                  papalina
                  
                     Sprattus sprattus
                  
               
               
                  
                     Zona:
                  
               
               
                  vode Unije u pododjeljcima 22 – 32
                  (SPR/3BCD-C)
               
            
                  Danska
               
               
                  25 875 
               
               
                   
               
               
                   
               
            
                  Njemačka
               
               
                  16 393 
               
               
                   
               
               
                   
               
            
                  Estonija
               
               
                  30 047 
               
               
                   
               
               
                   
               
            
                  Finska
               
               
                  13 545 
               
               
                   
               
               
                   
               
            
                  Latvija
               
               
                  36 289 
               
               
                   
               
               
                   
               
            
                  Litva
               
               
                  13 127 
               
               
                   
               
               
                   
               
            
                  Poljska
               
               
                  77 012 
               
               
                   
               
               
                   
               
            
                  Švedska
               
               
                  50 022 
               
               
                   
               
               
                   
               
            
                  Unija
               
               
                  262 310 
               
               
                   
               
               
                   
               
            
                  TAC
               
               
                  Nije relevantno
               
               
                   
               
               
                  Analitički TAC
                  Primjenjuje se članak 6. stavak 2. ove Uredbe.
               
            
         (1)  
      
                  (x)
               
               
                  U pododeljcima 25 i 26 ribarskim plovilima zabranjuje obavljanje ribolova povlačnim mrežama (koćama), danskim potegačama ili sličnim ribolovnim alatom kod kojeg veličina oka mrežnog tega iznosi 90 mm ili više, jednostrukim mrežama stajaćicama, zaplećućim mrežama ili trostrukim mrežama stajaćicama čija veličina oka mrežnog tega iznosi 90 mm ili više te stajaćim pridnenim parangalima ili drugim parangalima, isključujući plutajuće parangale, ručnim povrazima i opremom za skosavanje radi lova te kvote od 1. srpnja do 31. kolovoza.
                  Odstupajući od prvog stavka, to razdoblje zabrane ribolova ne primjenjuje se na ribarska plovila kraća od 12 metara preko svega koja obavljaju ribolov u područjima na kojima je dubina vode manja od 20 metara prema koordinatama na službenoj pomorskoj karti. Ta plovila osiguravaju da se njihova ribolovna aktivnost u svakom trenutku može pratiti. U tu svrhu mogu se, na primjer, opremiti sustavom za praćenje plovila (VMS), ekvivalentnim elektroničkim sustavom za praćenje koji je certificiralo kontrolno tijelo ili papirnatim očevidnicima u kombinaciji s uspostavljenim postupcima inspekcijskog pregleda i nadzora u skladu s Uredbom o kontroli. Države članice svakoga tjedna Komisiji šalju podatke o ulovu.
               
            
         (2)  
      
                  (x)
               
               
                  Ribarskim plovilima zabranjuje se obavljanje ribolova povlačnim mrežama (koćama), danskim potegačama ili sličnim ribolovnim alatom kod kojeg veličina oka mrežnog tega iznosi 90 mm ili više, jednostrukim mrežama stajaćicama, zaplećućim mrežama ili trostrukim mrežama stajaćicama čija veličina oka mrežnog tega iznosi 90 mm ili više te stajaćim pridnenim parangalima ili drugim parangalima, isključujući plutajuće parangale, ručnim povrazima i opremom za skosavanje radi lova te kvote od 1. veljače do 31. ožujka.
                  Odstupajući od prvog stavka., to razdoblje zabrane ribolova ne primjenjuje se na ribarska plovila kraća od 12 metara preko svega koja obavljaju ribolov u područjima na kojima je dubina vode manja od 20 metara prema koordinatama na službenoj pomorskoj karti. Ta plovila osiguravaju da se njihova ribolovna aktivnost u svakom trenutku može pratiti. U tu svrhu mogu se, na primjer, opremiti sustavom za praćenje plovila (VMS), ekvivalentnim elektroničkim sustavom za praćenje koji je certificiralo kontrolno tijelo ili papirnatim očevidnicima u kombinaciji s uspostavljenim postupcima inspekcijskog pregleda i nadzora u skladu s Uredbom Vijeća (EZ) br. 1224/2009. Države članice svakoga tjedna Komisiji šalju podatke o ulovu.
               
            
         (1)  Izraženo brojem jedinki.
      
         (2)  Izraženo brojem jedinki.